Seitse (telekanal)

Seitse (stiliseeritult SEI7SE) oli Eesti telekanal, mis oli eetris aastatel 2007–2016. 7. juulil 2007 tööd alustanud telekanal edastas peamiselt muusikat.

2010. aasta algul taotles Eesti Autorite Ühing kanali sulgemist, kuna 1. jaanuarist 2010 polnud sel litsentsilepingut EAÜ-ga. Lepingut polnud EAÜ nõus uuendama, sest telekanal Seitse olevat järjepidevalt rikkunud senise lepingu tingimusi ja viivitanud litsentsitasude maksmisega.http://uudised.err.ee/index.php?06191440 Võlg likvideeriti sama kuu jooksulhttp://www.postimees.ee/213777/telekanal-seitse-tasus-vola-autorite-uhingule.

Kanal loodi Priit Pedaniku juhtimiselhttp://www.ohtuleht.ee/445619/reformierakonna-ideoloog-ostis-endale-telekanali, kes lahkus ettevõttest 2011. aasta lõpul ja asus tööle OÜ-sse Sisetelevisioonhttp://www.best-marketing.ee/?PublicationId=6b859958-79ac-4955-9ce0-41e73823bb5d&ref=rss.
Kanalit juhtisid Heiko Jets ja Urmas Oja. 2011. aastal ostis enamusosaluse (61,5%) kanalis Rain Rosimannus.

2011. aastal loodi Seitsme omanikfirmale Telekanal Seitse OÜ kuuluv sõsarkanal Musakanal, mis lõpetas tegevuse Starmani võrkudes 2012. aastal.

2014. aasta lõpus avas kanal taas oma kodulehe ning endiselt jäi toimima ka kanali Facebooki leht.https://www.facebook.com/seitse

31. detsembril 2016 lõpetas kanal tegevuse. Seitsme asemel alustas tööd muusikakanal MyHits.Midagi muusikasõpradele! Raadio MyHits alustab uuest aastast ka telekanalina

Auditoorium 
TNS Emori andmeil veedeti kanali Seitse seltsis keskmiselt 0,3% telerivaatamiseks kuluvast ajast, 15-30-aastaste rühmas oli vastav näitaja 0,7%. Põhilise konkurendi MTV Eesti vaadatavuse üldnäitaja kuni kanali sulgemiseni 2010. aasta alguses oli keskmiselt 0,2–0,3%.

2011. aastal oli Seitsmel EMORi hinnangul 165 000 eri vaatajat nädalas ja 357 000 eri vaatajat kuus.

Programm
Seitse oli muusikakanal, mille peamiseks sihtrühmaks olid kuni 30-aastased noored. Seitse edastas uudiseid Postimehe veebilehelt ja 2012. aastast Delfi rubriigist "Publik".

Saated
 Saate nimi  Eetris  KirjeldusElu24 muusika Iga päev 06.00  Hittmuusika viimasest aastakümnest ja värsked muusikauudised hommikukohvi kõrvale Elu24-lt 2005+  Iga päev 08.00  Muusika, mis loodud pärast 2005. aastat 2010+  Iga päev 10.00  Viimase 5 aasta parimad muusikavideod Head isu!  Iga päev 12.00  Rahulik muusika lõunasöögi kõrvale 2014+  Iga päev 14.00  Käesoleva ja eelmise aasta parimad muusikavideod Cinamon SoundcheckE–R 18.00; L–P 16.00Ainult filmimuusika Seitse rokib!  E–L 19.00; P 17.00  Legendaarsed rokivideod Tantsuparadiis  L 17.00 (E 21.00*)  Vene hittmuusika Retro Planet  E 23.00; T 21.00  Tõeline puhkus 80ndates ja 90ndates! Erotic  P–N 00.00; R–L 02.00  Erootilised muusikavideod ÖÖ7  P–N 02.00; R–L 04.00  Muusikavideod eri aastatest SKYsmoke Jukebox  K–L 21.00  SMS-soovisaade Hetkel kuum!  R 19.00 (L 19.00*)  Nädala värskeimad ja populaarseimad videod Parim eesti muusika  P 19.00  Kodumaised videod

Finantsnäitajad 
Seitsme omanikfirma, 2006. aasta lõpus loodud Telekanal Seitse OÜ, jõudis esmakordselt kasumisse 2009. aastal, mil kasum oli 20 920 kroonihttp://www.elu24.ee/287468/telekanal-seitse-joudis-kasumisse.

2010. aasta müügitulu oli 121 860 € ja kasum 2983 €. 2013. aastal oli müügitulu 107 741 €, kasum 2406 € ja 2014. aastal vastavalt 129 783 € ja 656 €. 

Viited

Välislingid
 Kanali koduleht
 Kanali koduleht Facebookis
 Kadri Paas "Reformierakonna ideoloog ostis endale telekanali". Õhtuleht, 29. september 2011
 Priit Pedanik läks telekanalist SEITSE ära Sisetelevisiooni Best Marketing, 12. jaanuar 2012

Kategooria:Eesti telekanalid